CELEX: C2006/212/23
Language: da
Date: 2006-09-02 00:00:00
Title: Sag C-255/06 P: Appel iværksat den 6. juni 2006 af Yedaş Tarim ve Otomotiv Sanayi ve Ticaret AŞ til prøvelse af dom afsagt den 30. marts 2006 af Retten i Første Instans (Femte Afdeling) i sag T-367/03 — Yedaş Tarim ve Otomotiv Sanayi ve Ticaret AS mod Rådet for Den Europæiske Union og Kommissionen for De Europæiske Fællesskaber

2.9.2006   
            
            
               DA
            
            
               Den Europæiske Unions Tidende
            
            
               C 212/14
            
         Appel iværksat den 6. juni 2006 af Yedaş Tarim ve Otomotiv Sanayi ve Ticaret AŞ til prøvelse af dom afsagt den 30. marts 2006 af Retten i Første Instans (Femte Afdeling) i sag T-367/03 — Yedaş Tarim ve Otomotiv Sanayi ve Ticaret AS mod Rådet for Den Europæiske Union og Kommissionen for De Europæiske Fællesskaber
   (Sag C-255/06 P)
   (2006/C 212/23)
   Processprog: engelsk
   Parter
   
      Appellant: Yedaş Tarim ve Otomotiv Sanayi ve Ticaret AŞ (ved avocats S. Sariibrahimoglu og R. Sinner)
   
      De andre parter i appelsagen: Rådet for Den Europæiske Union og Kommissionen for De Europæiske Fællesskaber
   Appellanten har nedlagt følgende påstande
   
               —
            
            
               Dommen afsagt af Retten i Første Instans (Femte Afdeling) i sagen Yedas mod Kommissionen og Rådet (sag C-367/03) ophæves.
            
         
               —
            
            
               Sagen hjemvises til Retten i Første Instans til fornyet behandling.
            
         
               —
            
            
               Der afholdes mundtlig forhandling.
            
         
               —
            
            
               Indstævnte tilpligtes at betale appellantens sagsomkostninger.
            
         Anbringender og væsentligste argumenter
   Appellanten har gjort gældende, at Retten i Første Instans har begået en retlig fejl, idet den i strid med EF-Domstolens faste praksis ikke har tillagt associeringsaftalen mellem Det Europæiske Økonomiske Fællesskab og Tyrkiet (»Ankara-aftalen«) og protokollerne hertil behørig retlig betydning eller virkning, og idet den med urette har fastslået, at de principper og regler, som er indeholdt i Ankara-aftalen og protokollerne hertil, ikke udgør retsnormer, som retsakter fra Fællesskabets institutioner skal overholde. Ifølge appellanten er bestemmelserne i Ankara-aftalen umiddelbart anvendelige og kan tillægge borgerne rettigheder.
   Endvidere har appellanten gjort gældende, at Retten i Første Instans har begået en retlig fejl ved ikke at tage stilling til anbringendet om, at Republikken Tyrkiet på bistandsområdet skal ligestilles med stater som Spanien, Portugal og Grækenland, og ved at fastslå, at fællesskabsinstitutionerne ikke var forpligtet til at reagere hvad angår Grækenlands holdning til spørgsmålet om økonomisk bistand til Tyrkiet.
   Endelig har appellanten gjort gældende, at Retten i Første Instans har foretaget en ukorrekt retlig vurdering ved at fastslå, at der ikke forelå nogen årsagsforbindelse mellem fællesskabsinstitutionens ulovlige adfærd og det lidte tab.